
JOMAS IELAS SVĒTKI 2009 – Jūrmalai 50!
PROGRAMMA

2009. gada 4. jūlijs

20.00 Dzintaru koncertzālē, Svētku ieskaņas koncerts ar Andreju Hermlinu un „Swing Dance Orchestra” (Vācija). Jomas ielas svētku ieskaņā Amerikas 30. gadu mūzika un slavenu bigbendu klasika. www.hbf.lv 
2009. gada 5. jūlijs

Svētku skatuves

Salonmūzikas un Zaļumballes skatuve 

Horna dārzā pie Majoru kultūra nama Jomas ielā 35

13.00 Kostīmu uzvedums "Ceļojums laikā apkārt pasaulei". Jūrmalas pilsētas muzeja jauniešu vēsturisko tērpu teātra "Pūra lāde" izrāde aicina skatītājus doties neparastā ceļojumā un iepazīt dažādu laikmetu un valstu modi, dejas un mūziku.

13.30 Kauguru kultūras nama pūtēju orķestra “Jūrmala uzstāšanās”

14.00 Jūrmalas pilsētas mēra svētku uzruna

14.10 Jūrmalas jauno mūziķu festivāla „Tu esi pamanīts” programma. Jūrmalā kopš 2000. gada darbojas jauno mūziķu festivāls „Tu esi pamanīts”. Šogad piedalīsies grupas, “Moana”, “Meribel”, “Zemes mala” un “Nova”.

16.00 Loterija

16.05 Džeza ansamblis “La Petite Paris”. „La Petite Paris” mūzika radīs neaizmirstamo mazās Parīzes atmosfēru, spēlējot labi zināmas, tomēr nenovecojošas melodijas virtuozā akardeonista no Somijas Marko Ojalas vadībā.

17.10 Jūrmalas pilsētas teātra uzvedums “Riepām švīkstot, riteņiem klaudzot!” Muzikāls uzvedums ar dziesmām no populārākajām Jūrmalas pilsētas teātra izrādēm.

17.50 Loterija

18.00 “Mirage Jazz Orchestra Special Edition” ar Jolantu Gulbi un Laimi Rācenāju. 
21.00 Zaļļumballes ieskaņa kopā ar DJ Mareku Lāci

22.00 Zaļumballe kopā ar grupu „Baltie lāči“

02.00 Zaļļumballes turpinājums kopā ar DJ Mareku Lāci
Mazā austrumu deju skatuve 

Pie viesnīcas „Jūrmala SPA” Jomas ielā 47 

10.00-18.00 Starptautiskā austrumu deju festivāla "Karavāna" amatieru deju grupu koncerts „Maratons“. “Maratons” skatītājiem piedāvās piesātinātu deju programmu Baltijas eksotisko deju amatieru kolektīvu, kā arī bērnu deju studiju izpildījumā.

BMC Beach Stage

Pludmalē pie Majoru glābšanas stacijas Tirgoņu ielas galā
Baltijas mūzikas konference ir forums, kurš apvieno nakts izklaides industrijas profesionāļus. Šogad konference notiek Jūrmalā un Jomas ielas svētku laikā uz skatuves Majoru pludmalē visu dienu uzstāsies pasaulē populāri DJ.
12.00-17.00 Latté, PeR, Markus Riva, Kristīne Grundmane, Latvijas Zelta Talanti 2 dalībnieki, Velotriālisti, Lee Parkour, Beat box un citi mākslinieki, kā arī dejos grupas Pro X, Jeam Style, Best Dance Crew.

17.00 DJ Rustem

17.45 grupa  НеПлагиат

18.00 DJ Roland Privert (European Hit Radio)

19.00 DJ Freis (Igaunija)

20.00 DJ Vovs

21.00 DJ Ispanetz (Soči)

22.00-23.00 DJ Dep

Dzintaru koncertzāle

Turaidas iela 1

15.00 Jūrmalas radošo kolektīvu koncerts “Veltījums manai pilsētai”. Dzintaru koncertzāle Jomas ielas svētku laikā pārtaps par vietu, kur varēs iepazīties ar teju visu Jūrmalas pašdarbības kolektīvu sniegumu.

17.20 Bērnu zīmējumu konkursa “Mana mīļā Jūrmala” un 2. Latvijas Talismanu čempionāta apbalvošana.

17.30 Koncertprogramma “Labais burvis”. Koncertā varēs dzirdēt skaistākās komponista Jāņa Lūsēna dziesmas bērniem. Dziesmu rotaļu komponistam viņa 50 gadu jubilejā dāvā dziedātāja Aisha, aktieris Kaspars Pūce un Rīgas Latviešu biedrības bērnu vokālās studijas „Knīpas un knauķi” dalībnieki.
19.00 Starptautiskā austrumu deju festivāla “Karavāna” profesionāļu noslēguma koncerts. Starptautiskā austrumu deju festivāla “Karavāna” kulminācija ir Gala koncerts. Šogad tas norisināsies Dzintaru koncertzālē un tajā piedalīsies festivāla ārzemju viesi, kā arī labākās Baltijas austrumu deju studijas un solo dejotājas.

Citas aktivitātes – Nenokavē un piedalies!
10.00 Bruņurupuču skrējiens 

Majoru pludmalē pie Bruņurupuča skulptūras Tirgoņu ielas galā notiks jau tradicionālās atklātais pludmales skrējiens „Bruņurupucis 2009”. Skrējiena garums būs 6,5 kilometri un dalībnieku sniegums tiks vērtēts septiņās vecuma grupās. Pieteikšanās starta vietā plkst. 9.00-9.50.
14.00 Jomas ielas svētku gājiens no Majoriem līdz Dzintariem

Svētku gājiens “Jomas ielas laiks” sāksies Horna dārzā un dosies cauri visai Jomas ielai uz Dzintaru koncertzāli, kur pie koncertzāles tiks atklāta īpaša “Jūrmalai 50” smilšu skulptūra.
16.00 2. Latvijas Talismanu čempionāts Jomas ielā

Jomas ielas svētku laikā no jau otro gadu norisināsies arī Latvijas Talismanu čempionāts, kurš kopā pulcinās dažādu pasākumu, uzņēmumu un sporta komandu talismanus. Turklāt pie sava talismana ir tikusi arī Jūrmalas pilsēta, tādēļ šogad jautro un azartisko Talismanu čempionātu vadīs Jūrmalas Kaija Jomiņš.

19.00 Jūrmalas teātra objektu tērpu parāde Horna dārzā

Spēle – Jūrmalai 50

Jūrmala šogad atzīmē 50 gadu jubileju, un tādēļ ikvienam Jomas ielas svētku dalībniekam ir iespēja izspēlēt spēli „Jūrmalai 50” un atbildēt uz jautājumiem par Jūrmalu, tās vēsturi un Jomas ielas svētkiem. Spēles dalībniekiem būs jāapmeklē vairākas vietas Jomas ielā vai tās tuvumā – jāatbild uz jautājumiem, kuriem būs doti atbilžu varianti, un pareizo atbildi varēs atrast katrā vietā, kārtīgi ar to iepazīstoties. Par pareizu atbildi Jomas ielas svētku avīzes pēdējā lapā tiks iespiests zīmodziņš. Katrs spēles dalībnieks, kurš būs savācis visus zīmodziņus, festivāla „Magic Sand” smilšu skulptūru parkā varēs saņemt balvu – ielūgumu smilšu skulptūru parka apmeklējumam.

Bērnu zīmējumu konkurss “Mana mīļā Jūrmala”

Bērnu zīmējumu konkurss “Mana mīļā Jūrmala” ir veltījums Jūrmalai 50 gadu jubilejā. Aicinām pašus mazākos svētku viesus ierasties svētkos ar jau mājās sagatavotiem zīmējumiem un iesniegt tos svētku Mākslas zonā līdz plkst. 16.00 vai arī veidot tos no plkst. 13.00 – 16.00 turpat uz vietas Mākslas zonā “lielo” Jūrmalas mākslinieku vadībā. Darbi tiks izvērtēti un 17.20 Dzintaru koncertzālē būs lielā apbalvošanas ceremonija. 

Lec un minies Kaudzīšu ielā

Jomas ielas svētku ietvaros uz Kaudzīšu ielas ikvienam svētku dalībniekam - gan lieliem, gan maziem – būs iespēja izvizināties traktorvilcieniņā, kā arī izbaudīt aktīvu atpūtu īpašā velokartu trasē.  

Cirka festivāls Dubultos

4. bērnu un jaunatnes cirka mākslas starptautiskais festivāls «ALLĒ-Jūrmalā!» norisināsies no šī gada 2. jūlija līdz 12. jūlijam Jūrmalā, Dubultos. Jomas ielas svētku laikā, 5. jūlijā, festivāla dalībnieki priecēs Jomas ielas svētku viesus, piedaloties svētku gājienā. 

Festivāla programmā, 5. jūlijā, Dubultos:

11:00 festivāla dalībnieku konkurss

17:00 festivāla uzvarētāju programma

Festivālu sadarbībā ar Rīgas Cirku organizē Latvijas sabiedriskā organizācija, biedrība «Cirka mākslinieku asociācija». Vairāk informācijas www.cirks.lv 

Svētku zonas

Bērnu zona – “Zemeņu valstība”

Dzintaru mežaparkā

No plkst. 12.00 Šovasar Zemeņu valstības fejas un citi Zemeņu valstības brīnumi būs sastopami Jūrmalā, Dzintaru mežaparkā. Visas dienas laikā bērnus iepriecinās Zemeņu krūms un Zemeņu fejas, kas piedāvās bērniem gan atraktīvas, aizraujošas rotaļas par, ar un ap zemenēm, gan Zemeņu Feju Meistarstiķu darbnīcas, gan Burbuļainos brīnumus!

Mākslas zona

Zaļajā zonā iepretim viesnīcai „Majori”

No plkst. 13.00 Mākslas zonā ikviens visas dienas garumā varēs aplūkot Jūrmalas mākslinieku darbus, bet bērni piedalīties visdažādākajās mākslas darbnīcās kā arī piedalīties zīmējumu konkursā “Mana mīļā Jūrmala”. Visu dienu mākslas mīļotājus Mākslas zonā priecēs folkloras ansamblis “Mare”. 

Bērnu krustojums

Jomas ielas un Jaunās ielas krustojumā

No plkst. 15.00 dziesmas, spēles un rotaļas kopā ar klaunu zēnu un meiteni Zemenīšiem.
Amatnieku un tirgotāju zona 

Jomas iela, Viktorijas iela līdz Turaidas iela

Amatnieku un tirgotāju zonā visas dienas garumā būs iespējams gan aplūkot, gan iegādāties amatnieku darinājumus, kā arī nobaudīt dažādus lauku gardumus, Jūrmalai raksturīgos jūras velšu kūpinājumus un protams zemenes.

Mielasta zona 

Jomas iela, pie viesnīcas „Jūrmala SPA” Jomas ielā 47  

Mielasta zonā, paralēli dažāda veida siltajiem ēdieniem visām gaumēm,  “Enerģijas garšu”, būs iespējams nobaudīt arī ēdienus no īpašās svētku ēdienkartes, kas veltīta zemenēm – sākot no zemenēm ar putukrējumu līdz zemeņu salātiem un citiem pavārmākslas brīnumiem “ar odziņu”.

Austrumu tirdziņš 

Pretī Dzintaru koncertzālei visas dienas garumā, ar īpašu auru apvīts, darbosies austrumu tirdziņš, kurš piedāvās gan austrumu dizaina izstrādājumus, gan austrumu saldumus, hennas gleznojumus uz ķermņa un citas austrumnieciskas aktivitātes. 

Pasākumi muzejos 

Lielākā daļa no Jūrmalas muzejiem apmeklētājiem Jomas ielas svētku laikā durvis vērs bez maksas un piedāvās īpašu svētku programmu. Aicinām apmeklēt Jūrmalas pilsētas muzeju (Tirgoņu iela 29, Majori), Raiņa un Aspazijas memoriālā vasarnīcu (Pliekšāna iela 5/7, Majori), Gleznu teātri "Inner Light" (Omnibusa iela 19), Seno spēkratu izstādi (Turaidas iela 11, Dzintari), Aspazijas māju (Z. Meierovica prospekts 20, Dubulti), Jūrmalas brīvdabas muzeju (Tīklu iela 1a, Lielupe) un Izstāžu zāli "Inta un Imants Ozoliņi" (Tīklu iela 1a, Lielupe). 

3. Starptautiskais Baltijas smilšu tēlniecības festivāls “Magic Sand 2009”
Jomas ielas svētkos jau trešo gadu pēc kārtas tiks atklāts arī Starptautiskais Baltijas smilšu tēlniecības festivāls „Magic Sand”. Šogad festivālā piedalīsies gan visaugstāko starptautisko atzinību guvuši tēlnieki no Eiropas un ASV, gan Latvijas mākslinieki. Festivāla tēma šogad ir „Vasaras sapnis”, tādēļ smiltīs taps visneiedomājamākās mākslinieku fantāzijas – itin viss, ko var nosapņot karstā vasaras naktī. Īpašs sveiciens Jūrmalai jubilejā būs arī skulptūra „Jūrmalai – 50”, kura atradīsies pie Dzintaru koncertzāles. 

Parks gaidīs savus apmeklētājus katru dienu no 5. jūlija līdz augusta vidum, no plkst. 10 līdz 20.00.

Otrdien, 31. Jūnijā tiks izsūtīta programma ar pilnu gala informāciju.

Informācija, foto pieejami www.jomasiela.lv
Nāc un svini Jūrmalā!

